روسیه ‌ده مخالف رهبرگه قماقخانه جزاسی…
مملکت دولت رئیسی ولا‌دیمیر پوتینگه قرشی سیاستی بیلن تنیلگن "فساد‌گه قرشی کوره ‌ش فوندی" اساسچیسی الیکسیی نوالنی نینگ چقیرووی بیلن روسیه نینگ کوپلب شهریده نمایش اوتکزیلدی.
پایتخت مسکو‌ده اویوشتیریلگن نمایش عرفه‌ سیده، اویی آلدیده اوشلنگن الیکسیی نوالنی 30 کون قماق جزاسیگه محکوم قیلیندی.
حکومتگه قرشی نمایش اوتکزیلیشی گه رخصت بیرمه‌ گن پولیس‌ حکومت گه قرشی شعاربیرگن نمایشچیلرنی باستیریشگه حرکت قیلدی.
پایتخت مسکو و ایریم شهرلرده اوتکزیلگن 80 نمایشده تخمیناً 1500 کیشی قولگه آلیندی.
ایسله ‌تیب اوتیش کیره ک، جاری ییل نینگ مارچ آییده هم نوالنی نینگ چقیرووی بیلن مسکو‌ده اوتکزیلگن نمایشلرده مینگگه یقین نمایشچی قولگه آلینگندی.
نوالنی نینگ اوزی ایسه، حقوق- ترتیباب ارگانی خادم لریگه اطاعت سیزلیکده عیبلنیب 15 کون قماق جزاسیگه محکوم قیلینگندی.
41 یاشده بولگن نوالنی اپریل آییده یوزیگه یشیل سویوقلیک ساچیب یوباریلگچ، کوریش قابلیتینی قسماً یوقاتگن ایدی.
پوتین نینگ اینگ کوچلی رقیبلریدن بیری صفتیده تن آلینگن نوالنی 2013 ییلی کیچیکتیریش امکانیتی بیلن 5 ییل قماق جزاسیگه محکوم قیلینگندی.
اروپا انسان حقلری محکمه‌ سی قراریگه بناءً، روسيه عالي محکمه سی دوانی قَیته کوریب چیقیش توغریسیده حکم چیقرگن ایدی.
محکمه‌ قراری کوچگه کیرگن تقدیرده، نوالنی کیلگوسی ییلی بولیب اوته‌ دیگن دولت رئیس لیک سیلاویده پوتینگه رقیب صفتیده اوزینی کاندید قیلالمه یدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
